Τζέσικα Τσάστεϊν

Η **Τζέσικα Μισέλ Τσάστεϊν** (γεννημένη 24 Μαρτίου 1977)  είναι Αμερικανίδα ηθοποιός και παραγωγός. Είναι γνωστή για τους ρόλους της σε εγχειρήματα με φεμινιστικές θεματικές και έχει λάβει αρκετές διακρίσεις, συμπεριλαμβανομένων ενός βραβείο Όσκαρ και μία Χρυσή Σφαίρα, μαζί με υποψηφιότητες για δύο Βραβεία Βρετανικής Ακαδημίας Κινηματογράφου, δύο Βραβεία Τόνυ και ένα Βραβεία Έμμυ. Το περιοδικό *[[Τάιμ (περιοδικό)|Time]]* την συμπεριέλαβε στη λίστα που εξέδωσε για τα *«Πρόσωπα με τη Μεγαλύτερη Επιρροή Παγκοσμίως»* για το έτος 2012.

Η Τσάστεϊν ανέπτυξε το ενδιαφέρον της για την υποκριτική από αρκετά μικρή ηλικία και έκανε το επαγγελματικό της ντεμούτο στο θέατρο το 1998 ως Ιουλιέτα του Ουίλλιαμ Σαίξπηρ. Αφού σπούδασε υποκριτική στην Σχολή Τζούλιαρντ, δούλεψε στην τηλεόραση και το θέατρο. Αφού έκανε το κινηματογραφικό της ντεμπούτο στην ηλικία των 31 ετών στην δραματική ταινία *Jolene* (2008), η Τσάστεϊν έγινε ευρέως γνωστή το 2011, όταν συμμετείχε σε έξι διαφορετικές ταινίες, συμπεριλαμβανομένων των *Το Καταφύγιο* (2011) και *[[Το δέντρο της ζωής (ταινία)|Το Δέντρο της Ζωής]]* (2011). Έλαβε υποψηφιότητες για βραβεία Όσκαρ ερμηνεύοντας μία επίδοξη κοσμική στο δράμα εποχής *[[Υπηρέτριες]]* (2011) και μία αναλύτρια της CIA στο θρίλερ *[[Zero Dark Thirty]]* (2012).

Ακόμα μεγαλύτερη εμπορική επιτυχία ήρθε με την συμμετοχή τις στις ταινίες επιστημονική φαντασίας *[[Interstellar]]* (2014) and *[[Η διάσωση (ταινία)|Η Διάσωση]]* (2015), και την ταινία τρόμου *[[Το Αυτό: Κεφάλαιο 2]]* (2019). Η Τσάστεϊν έλαβε ακόμα περισσότερη αναγνώριση παίζοντας γυναίκες με ισχυρή θέληση στις δραματικές ταινίες *Στα Χρόνια της Βίας* (2014), *Κυρία Σλοάν* (2016) και *Molly's Game* (2017) και στην μίνι τηλεοπτική σειρά *Σκηνές από έναν Γάμο* (2021). Επιπλέον, ερμήνευσε την Τάμι Φέι στην βιογραφική ταινία *[[Τα Μάτια της Τάμι Φέι (ταινία, 2021)|Τα Μάτια της Τάμι Φέι]]* (2021), για την οποία κέρδισε Όσκαρ Α΄ Γυναικείου Ρόλου, και την Τάμι Γουάινετ στην μίνι τηλεοπτική σειρά *George & Tammy* (2022).

Στο Μπρόντγουεϊ, η Τσάστεϊν έχει πρωταγωνιστήσει σε αναβιώσεις των *Η Κληρονόμος* (2012) και *[[Το κουκλόσπιτο]]* (2023). Για το δεύτερο κέρδισε μία υποψηφιότητα για Βραβείο Τόνυ για Καλύτερη Ηθοποίο σε Θεατρικό Έργο. Είναι ιδρύτρια της εταιρείας παραγωγής Freckle Films, η οποία δημιουργήθηκε προκειμένου να προωθεί την διαφορετικότητα στις ταινίες και είναι επενδύτρια στην ομάδα ποδοσφαίρου Angel City FC. Η Τσάστεϊν είναι πολύ ενεργή σχετικά με θέματα ψυχική υγείας, όπως επίσης και με θέματα φυλετικής ισότητας και ισότητας των φύλων. Είναι παντρεμένη με το στέλεχο μόδας, Τζιάν Λούκο Πάσι ντε Πρεπόσουλο και έχουν δύο παιδιά. 

## Πρώτα χρόνια
Η Τζέσικα Τσάστεϊν γεννήθηκε Τζέσικα Χάουαρντ στη Βόρεια Καλιφόρνια από τους Τζέρι και Μάικλ Χάουαρντ. Η μητέρα της είναι σεφ και ο πατέρας της πυροσβέστης και αποτελεί το ένα από τα πέντε παιδιά της οικογένειας. Η Τσάστεϊν φοίτησε στη σχολή Τζούλιαρντ στη Νέα Υόρκη, όπου συμμετείχε σε θεατρικές παραγωγές και ταινίες.

## Καριέρα
Ξεκίνησε την καριέρα της στην τηλεόραση, συμμετέχοντας στην τηλεταινία *Dark Shadows* (2004). Αργότερα έκανε γκεστ εμφανίσεις σε διάφορες τηλεοπτικές σειρές όπως *[[Στην Εντατική]]* (ER), *Veronica Mars* και *Law & Order: Trial By Jury*.

Το 2008 πραγματοποίησε το κινηματογραφικό της ντεμπούτο στην ταινία 
*Jolene*. Επόμενη ταινία της ήταν *Το Χρέος* (The Debt) σε σκηνοθεσία Τζον Μάντεν. Το 2011 εμφανίστηκε σε αρκετές ταινίες συμπεριλαμβανομένων των *[[Το δέντρο της ζωής (ταινία)|Το Δέντρο της Ζωής]]* (The Tree of Life) σε σκηνοθεσία Τέρενς Μάλικ και *Texas Killing Fields*. Έλαβε διθυραμβικές κριτικές για την ερμηνεία της στην ταινία *Το Καταφύγιο* (Take Shelter). Επίσης έπαιξε στη δραματική ταινία *[[Υπηρέτριες]]* (The Help) μαζί με τις Έμμα Στόουν, Βαϊόλα Ντέιβις και Μπράις Ντάλας Χάουαρντ. Για την ερμηνεία της στην ταινία έλαβε υποψηφιότητα για Όσκαρ, Χρυσή Σφαίρα, Screen Actors Guild Award και BAFTA β' γυναικείου ρόλου.

Η Τσάστεϊν έχει ολοκληρώσει τα γυρίσματα των ταινιών *Wilde Salome*, η οποία αποτελεί κινηματογραφική μεταφορά του ομότιτλου θεατρικού έργου του Όσκαρ Γουάιλντ και *Κοριολάνος* (Coriolanus). Επόμενες ταινίες ήταν τα *Παράνομοι* (Lawless) σε σκηνοθεσία Τζον Χίλκοτ και το *[[Zero Dark Thirty]]* της Κάθριν Μπίγκελοου. Για την ερμηνεία της στο *Zero Dark Thirty* έλαβε υποψηφιότητα για Όσκαρ και για Screen Actors Guild Award Καλύτερης Γυναικείας Ερμηνείας σε Πρωταγωνιστικό Ρόλο και βραβεύτηκε με Χρυσή Σφαίρα Α' Γυναικείου Ρόλου

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι

*  

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί φεμινιστές